stanford-oval/wikipedia huggingface dataset:
Dudeismi
Aiheesta muualla

Dudeism.com
Dikumaroli

| Dikumaroli |
| --- | --- |

Tunnisteet
IUPAC-nimi:  3,3'-metyleenibis(4-hydroksi-2H-kromen-2-oni)
CAS-numero:  66-76-2
PubChem CID:  54676038
SMILES:  c1ccc2c(c1)c(c(c(=O)o2)Cc3c(c4ccccc4oc3=O)O)O
Ominaisuudet
Molekyylikaava:  C19H12O6
Moolimassa:  336,295 g/mol
Sulamispiste:  287–293 °C
Liukoisuus veteen:  huonosti veteen
Dikumaroli on luonnossa esiintyvä antikoagulantti, joka vaikuttaa kuten varfariini (joka keksittiin tutkittaessa dikumarolin toimintaa) K-vitamiiniin.
Dikumaroli on kumariinin johdos. Kumariini ei itse vaikuta hyytymistekijöihin, mutta useat sienet muuttavat sen aktiiviseksi dikumaroliksi. Dikumaroli löydettiin tutkittaessa syytä karjassa esiintyvään verenvuototautiin, jolloin havaittiin syynä olleen homehtuneet makeantuoksuiset mesikkä-ruohokasvit.
Dikumaroli identifikoitiin 1940, ja siitä tuli 4-hydroksikumariinien prototyyppi. Sitä käytettiin lyhyen aikaa verenohennuslääkkeenä, mutta 1950-luvun puolivälissä sen korvasi yksinkertaisempi johdannainen varfariini (kauppanimi Marevan) ja muut 4-hydroksikumariini-johdannaiset.
Suun kautta nautittuna se vaikuttaa parin päivän sisällä.
Aiheesta muualla

Dikumarolin löytäminen ja antikoagulanttihoito (Arkistoitu – Internet Archive)
Varfariinin historia (Arkistoitu – Internet Archive)
PubChem: Dicumarol (englanniksi)
Human Metabolome Database (HMDB): Dicumarol (englanniksi)
DrugBank: Dicumarol (englanniksi)
Kyoto Encyclopedia of Genes and Genomes (KEGG): Dicoumarol (englanniksi)
Diktys Kreetalainen

Diktys Kreetalainen (m.kreik. Δίκτυς ὁ Κρής, Diktys ho Krēs, lat. Dictys Cretensis) on fiktiivinen kirjoittaja eräälle minä–muodossa kirjoitetulle silminnäkijäkertomukselle Troijan sodasta, jossa hänet esitetään Kreetan kuninkaan Idomeneuksen kumppanina. Teos käyttää hyväkseen samoja aiheita, joita Homeros esitti jo Iliaassa. Todellisuudessa tarina on kuitenkin kirjoitettu luultavasti paljon myöhemmin joskus Rooman keisariajan alussa.
Teos on säilynyt nykypäivään kreikankielisestä alkuperäisteoksesta Lucius Septimuksen tekemästä latinankielisessä mukaelmassa Ephemeris belli Troiani ('Troijan sodan kronikka'). Teos sisältää kuusi kirjaa, ja ne on kirjoitettu joskus 300-luvulla. Kreikankielinen teos on kokonaisuudessaan hävinnyt lukuun ottamatta kahta papyruskatkelmaa, jotka ovat peräisin joko ensimmäiseltä tai toiselta vuosisadalta.
Aiheesta muualla

R.M. Frazierin käännös teoksesta Ephemeris belli Troiani (englanniksi)
Elley Duhé

| Elley Duhé |
| --- | --- |
 Duhé tammikuussa 2019
Henkilötiedot
Syntynyt: 14. helmikuuta 1992 (ikä 32) Mobile, Alabama, Yhdysvallat
Ammatti:  laulaja, lauluntekijä
Muusikko
Aktiivisena:  2016–
Tyylilajit:  elektropop, rock
Levy-yhtiöt:  RCA Records 
Aiheesta muualla
Kotisivut
  [ Muokkaa Wikidatassa ] [ ohje ]  
Elley Duhé (s. 14. helmikuuta 1992 Mobile, Alabama, Yhdysvallat) on yhdysvaltalainen laulaja ja lauluntekijä. Hän julkaisi kappaleen ”Happy Now” venäläis-saksalaisen tuottajan Zeddin kanssa heinäkuussa 2018. Kappale ylitti kultalevyrajan vuotta myöhemmin ja lopulta platinan vuonna 2022. Duhén on saavuttanut platinaa myös kappaleillaan ”Middle of the Night” ja ”Tie Me Down”.
Duhé sai 14-vuotiaana isältään kitaran ja aloitti vuotta myöhemmin uransa keikkaillen kahviloissa. Hän sai näkyvyyttä, jonka myötä hän oli yhteydessä moniin suosittuihin artisteihin ympäri Yhdysvaltoja. Duhé lopetti lukion ja vietti kolme vuotta harjoittelemalla ennen ammattilaisuraansa.
Aiheesta muualla

Elley Duhé Discogsissa. (englanniksi)
Kuvia tai muita tiedostoja aiheesta Elley Duhé Wikimedia Commonsissa
Ellesmerensaari

Ellesmerensaari
| --- | --- |
Sijainti:  Nunavut Qikiqtaaluk  Kanada
Saariryhmä:  Kanadan arktiset saaret
Merialue:  Pohjoinen jäämeri
Korkein kohta:  Barbeau Peak, 2 616 m
Pinta-ala:  196 235 km²
| --- | --- |
Asukasluku:  146
Suurin kaupunki:  Grise Fiord
Asutuskeskukset:  Eureka, Alert
muokkaa - muokkaa wikitekstiä - muokkaa Wikidataa
Ellesmerensaaren sijainti
Ellesmerensaari satelliittikuvassa
Ellesmerensaari [elzmiənsaari] (engl. Ellesmere Island, ransk. Île d'Ellesmere) on Kanadan arktisten saarten pohjoisin saari, jonka Smithinsalmi ja Kennedyn kanaali erottavat saaren itäpuolella sijaitsevasta Grönlannista. Pinta-alaltaan (196 235 km2) se on maailman kymmenenneksi suurin ja Kanadan kolmanneksi suurin saari.  Vuonna 2001 saarella asui 168 ihmistä. Saaren kolme asutuskeskusta ovat Alert, Eureka ja Grise Fiord.
Saaren löysi englantilainen William Baffin vuonna 1616.
Ellesmerensaarella elää jonkin verran myskihärkiä ja suhteellisen pienikokoisia Pearynmaan peuroja.
Ellesmerensaaren luoteisosan jäättömällä alueella on Lake Hazen, joka on yksi Arktiksen suurimmista järvistä. Lake Hazenin lähistö on ympäristöä lämpimämpi ja pääosa Ellesmerensaaren luoteisosan kasvillisuudesta ja eläimistöstä on keskittynyt tämän ”arktisen keitaan” lähistöille.
Aiheesta muualla

Kuvia tai muita tiedostoja aiheesta Ellesmerensaari Wikimedia Commonsissa
Emeraude

Emeraude oli vuosina 1913–1914 valmistettu automerkki. Tehdas sijaitsi Ranskan Dijonissa. Moottori oli yksisylinterinen. Voimansiirto tapahtui ketjuvedon välityksellä.
Demolition (Girlschoolin albumi)

| Demolition Girlschool |
| --- | --- | --- |

Studioalbumin tiedot
 Äänitetty : 1980
 Julkaistu: 30. kesäkuuta, 1980
 Tuottaja(t): Vic Maile
 Tyylilaji: heavy metal
 Kesto: 34.32
 Levy-yhtiö: Bronze Records
Girlschoolin muut julkaisut
|   | Demolition 1980 | St. Valentine's Day Massacre 1981 |
Singlet albumilta Demolition
 ”Emergency / Furniture Fire” Julkaistu: tammikuu 1980  ”Nothing to Lose / Baby Doll” Julkaistu: toukokuu 1980  ”Race with the Devil / Take it All Away” Julkaistu: heinäkuu 1980
Demolition on englantilaisen heavy metal -yhtye Girlschoolin vuonna 1980 julkaistu esikoisalbumi. Albumin tuotti muun muassa Motörheadin kanssa työskennellyt Vic Maile.
Kappaleet

Demolition Boys – 3.40 (säv. K. McAuliffe, K. Johnson)
Not for Sale – 3.33 (säv. Girlschool)
Race with the Devil – 2.51 (säv. Adrian Gurvitz)
Take It All Away – 3.43 (säv. K. McAuliffe)
Nothing to Lose – 4.32 (säv. K. McAuliffe, K. Johnson)
Breakdown – 3.07 (säv. K. McAuliffe, K. Johnson)
Midnight Ride – 3.18 (säv. K. McAuliffe, K. Johnson, E. Williams)
Emergency – 2.51 (säv. Girlschool)
Baby Doll – 4.14 (säv. Girlschool)
Deadline – 2.55 (säv. K. McAuliffe, K. Johnson)
Kokoonpano

Kim McAuliffe – kitara, laulu
Kelly Johnson – kitara, laulu
Enid Williams – basso, laulu
Denise Dufort – rummut
Arvostelut

Allmusic:
Eerik Harju

| Eerik Harju> Henkilötiedot |
| --- | --- |
Koko nimi:  Eerik Harju
Syntynyt: 16. lokakuuta 1998 (ikä 25)
Kansalaisuus:   Suomi
Koripalloilija
Pelipaikka:  Heittävä takamies / Pelintekijä
Pituus:  185 cm
Paino:  75 kg
Nyk. joukkue:  Pyrintö Akatemia Tampereen Pyrintö
Sarja:  M1DA Korisliiga
Pelaajaura
Seurajoukkueet
2016– 2017–:  Tampereen Pyrintö II → Tampereen Pyrintö
Eerik Harju (s. 16. lokakuuta 1998) on suomalainen koripalloilija. Takamiehenä pelaava Harju on Tampereen Pyrinnön kasvatti ja pelaa seuran reservi- ja edustusjoukkueissa.
Pelaajaura

Tampereen Pyrinnön kasvatti Harju edusti seuran nuorisojoukkueita: kaudella 2013–2014, jolloin Pyrintö saavutti ikäluokan SM-hopeaa, hän pelasi B-nuorten SM-sarjassa ja kausilla 2015–2016 ja 2016–2017 A-nuorten SM-sarjassa. Kaudella 2016–2017 Harju siirtyi pelaamaan myös miesten valtakunnallisiin sarjoihin pelaten Pyrinnön reservijoukkueessa miesten I-divisioona A:ta. Hän jatkoi Pyrintö II:ssa myös seuraavalla kaudella nostaen peliaikaansa ja kohennellen tilastolukemiaan. Harju nousi myös ajoittain Pyrinnön edustusjoukkueeseen jossa teki Korisliiga-debyyttinsä 21. lokakuuta 2017 Salon Vilpasta vastaan ja ensimmäisen pääsarjapisteensä vapaaheitosta Korihaita vastaan 15. marraskuuta.
Kaudella 2018–2019 Harju jatkoi Pyrintö Akatemiaksi nimensä muuttaneessa joukkueessa M1DA:ssa. Hän nousi jälleen ajoittain myös edustusjoukkueen kokoonpanoon ja teki 8. maaliskuuta 2019 Kobria vastaan uudeksi liigaennätyksekseen kymmenen pistettä.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017–2018 | Tampereen Pyrintö | Korisliiga | 6 | 0,0 % | 0,0 % | 33,3 % | – | – | – | 0,3 | 0,2 | – | – | 0,2 | 1 |
| Yhteensä | Yhteensä | Korisliiga |  |  |  |  |  |  |  |  |  |  |  |  |  |
Elviira

| Elviira, Elvira |
| --- | --- |
Nimipäivä:   
– suomenkielinen:  Elviira: 27. kesäkuuta
– ruotsinkielinen:  Elvira: 27. kesäkuuta
– ortodoksinen:  –
Muunnelmia:  Elvi
Vastineita eri kielissä:  Elvīra
Nimen alkuperä:  arabialainen
Infobox OKVirheellinen NIMI-arvo: 
Elviira tai Elvira on naisen etunimi.
Elviiran nimipäivä on 27. kesäkuuta ollut suomalaisessa almanakassa vuosina 1885–1928 ja uudelleen vuodesta 1995.
Nimi Elviira perustuu joko arabiankieliseen ylevää ja käskijätärtä tarkoittavaan sanaan tai muinaissaksan nimeen Alverat. Nimen lyhentymänä on Suomessa käytössä myös Elvi.
Suomessa nimi Elviira on 1900-luvun alusta vuoden 2019 loppuun mennessä annettu 8 907 henkilölle. Muodossa Elvira nimi on annettu 4 680 naiselle ja alle viidelle miehelle.
Tunnettuja Elviiroita ja Elviroita

Elvira Bono (1893–1973), italialais-ruotsalainen sirkustaiteilija, malli ja Lapin kullanhuuhdontatyömaan emäntä
Elvira Herman (s. 1997), valkovenäläinen aitajuoksija
Elvira Madigan, oik. Hedvig Jensen (1867–1889), tanskalainen nuorallatanssija, samannimisen elokuvan päähenkilö
Elvira Nabiullina (s. 1963), Venäjän keskuspankin johtaja (entinen talousministeri)
Elviira Nieminen, suomalainen laulaja-lauluntekijä
Elvira Nikolaisen (s. 1980), norjalainen muusikko
Elvira Notari, alk. Elvira Coda (1875–1946), italialainen elokuvaohjaaja, käsikirjoittaja, tuottaja ja näyttelijä
Elvīra Ozoliņa (s. 1939), latvialainen keihäänheittäjä
Elvira Puccini (1860–1930), italialainen säveltäjä Giacomo Puccinin puoliso
Elvira Saadi (s. 1952), neuvostoliittolainen telinevoimistelija
Elviira Vihersalo (1871–1919), suomalainen SDP:n kansanedustaja
Elviira Väyrynen (s. 2005), suomalainen pianisti ja säveltäjä
Elvira Willman-Eloranta (1875–1925), suomalainen näytelmäkirjailija ja toimittaja
Elvira Öberg (s. 1999), ruotsalainen ampumahiihtäjä
Kuvitteellisia Elviiroita

Elviira Suulasvuo, Serpin luoma karikatyyrinen naishahmo
Elviira Sörsselsön, insinööri Sörsselssönin vaimo Turhapuro-elokuvissa
Elviira Nalle, Disney-hahmo Veli Nallen puoliso
Elvira, Disneyn luoman Mummo Ankan nimi englannin kielellä
Elli-Kaija Köngäs

| Elli-Kaija Köngäs> Henkilötiedot |
| --- | --- |
Syntynyt: 11. tammikuuta 1932 Tervola, Suomi
Kuollut: 1. marraskuuta 1982 (50 vuotta) Ville de Québec, Kanada
Kansalaisuus:  Suomi
Koulutus ja ura
Tutkimusalue:  antropologia ja matemaattinen antropologia
Elli-Kaija Köngäs (11. tammikuuta 1932 Tervola – 1. marraskuuta 1982 Ville de Québec, Kanada) oli suomalainen antropologi ja matemaattisen antropologian uranuurtaja.
Köngäs syntyi Tervolan Korpelan kylässä Kalevan tilalla. Äiti Liinu (Eveliina) o.s. Alatossava, isä Matti Teodor Köngäs. Köngäs oli 12-päisen sisarussarjan kymmenes. Hän aloitti koulutiensä 1939 Korpelan koulussa opettajanaan Laina Rintala. Vuonna 1943 Köngäs pääsi Kemin tyttölyseoon suoraan toiselle luokalle ja suoritti koko lyseon oppimäärän nopeutetusti viidessä vuodessa. Ylioppilaaksi tulonsa jälkeen aloitti suomen kielen opinnot Helsingin yliopistossa. Hän toimi suomen kielen opettajana Tornion lyseossa. Hän teki kenttätyötä Salomonsaarilla Malaitan lau-heimon parissa 1966–1968. Köngäs-Maranda suoritti tohtorinopintonsa ja jatkotutkimuksensa Yhdysvalloissa. Hän hoiti professuuria kahdessa kanadalaisessa yliopistossa, Brittiläisen Kolumbian ja Lavalin yliopistossa.
Köngäs opiskeli kansanrunoudentutkimusta Helsingin yliopistossa ja jatkoi opintojaan ASLA-Fulbright-stipendin turvin Yhdysvaltojen Bloomingtonissa Indianan yliopistossa. Myöhemmin hän opiskeli Ranskassa Collège de Francessa, jossa hänen opettajanaan oli Claude Lévi-Strauss. Hän avioitui kanadalaisen antropologin Pierre Marandan kanssa, ja he perehtyivät Salomonsaarilla melanesialaiseen lau-heimoon.
The American Folklore Society on perustanut Köngäksen mukaan nimetyn muistopalkinnon.
Köngäksellä on kaksi lasta Erik Maranda sekä Nicolas Maranda, joka on etnorockmuusikko.
Köngäs on haudattu Tervolaan.
Aiheesta muualla

Virtanen, Leila & kääntänyt Lång, Markus: / Köngäs-Maranda, Elli-Kaija, (1932 – 1982) Kansallisbiografia-verkkojulkaisu (maksullinen).  15.1.2010. Helsinki:  Suomalaisen Kirjallisuuden Seura. Viitattu 8.3.2020.
Eeva Karttunen

Eeva Karttunen (s. 25. kesäkuuta 1963) on uransa lopettanut suomalainen pesäpalloilija. Vuosina 1982–1996 Karttunen pelasi naisten SM-sarjassa ja Superpesiksessä 268 runkosarjaottelua Viinijärven Urheilijoiden ja Turku-Pesiksen joukkueissa. Ulkopelissä Karttusen pelipaikka oli kakkospolttajana. Karttunen valittiin 10 kertaa Itä–Länsi-otteluun ja 6 kertaa Liitto–Lehdistö-otteluun.
Saavutukset > Pelaajana

1 SM-kulta: 1990
3 SM-hopeaa: 1987, 1989, 1991
3 SM-pronssia: 1988, 1992, 1996
10 Itä–Länsi-ottelua: 1982, 1985–1990, 1992, 1993, 1995
4 Liitto–Lehdistö-ottelua: 1985–1990
Vuoden pesäpalloilija: 1987
Emergency

Emergency voi tarkoittaa seuraavia asioita:
Emergency, italialainen humanitäärinen apujärjestö
Emergency, saksalaisen Sixteen Tons Entertainmentin kehittämä videopelisarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Emergency”, voi hakea sivunnimihaulla, laajalla sivunnimihaulla tai tekstihaulla.
Corrado Fabi

| Corrado Fabi |
| --- | --- |
 Corrado Fabi vuoden 1984 Yhdysvaltain GP:ssä
Henkilötiedot
Kansalaisuus:   Italia
Formula 1 -ura
Aktiivivuodet:  1983–1984
Talli(t):  Osella, Brabham
Kilpailuja:  18 (12 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Brasilian GP 1983
Viimeinen kilpailu:  Yhdysvaltain GP 1984
Corrado Fabi (s. 12. huhtikuuta 1961 Milano, Italia) on entinen italialainen Formula 1 -kuljettaja. Hän osallistui 18 osakilpailuun saavuttamatta ainuttakaan MM-pistettä.
Ura > Karting

Fabi aloitti kilpa-ajajan uransa ajamalla kartingia 12-vuotiaana ja voitti vuonna 1973 Torneo Industrie 100-kuutioisten mestaruuden. 14-vuotiaana hänestä tuli Birel-tehtaan kilpakuljettaja ja ajoi 100-kuutioisten maailmanmestaruussarjassa vuonna 1977.
Ura > Formula 3

Vuosina 1979–1980 Fabi ajoi Euroopan ja Italian Formula 3 -sarjoja Marchin autoilla. Hänen parhaaksi tuloksekseen jäi kaksi voittoa ja kolmas sija Euroopan sarjasta vuonna 1980.
Ura > Formula 2

Fabi siirtyi Euroopan Formula 2 -sarjaan vuonna 1981 ja voitti seuraavana vuonna mestaruuden March-autolla.
Ura > Formula 1

Kaudeksi 1983 Fabi sai kilpakuljettajan paikan Osellan F1-tallista, jonka auto osoittautui pettymykseksi ja jolla hän ajoi maaliin asti vain kahdesti. Hän kilpaili vielä kaudella 1984 Brabham-tallin autolla kolmessa kilpailussa veljensä Teo Fabin tuuraajana. Hänen uransa parhaaksi sijoitukseksi jäi Yhdysvaltain GP:stä 1984 saavutettu seitsemäs sija.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1983 | Osella Squadra Corse | Osella FA1D | Ford V8 | BRA Kesk. | USW DNQ | FRA Kesk. | SMR Kesk. | MON DNQ | BEL Kesk. | DET DNQ | CAN Kesk. |  |  |  |  |  |  |  |  | NC | 0 |
| 1983 | Osella Squadra Corse | Osella FA1E | Alfa Romeo V12 |  |  |  |  |  |  |  |  | GBR DNQ | GER DNQ | AUT 10 | NED 11 | ITA Kesk. | EUR DNQ | RSA Kesk. |  | NC | 0 |
| 1984 | MRD International | Brabham BT53 | BMW S4 turboahdettu | BRA | RSA | BEL | SMR | FRA | MON Kesk. | CAN Kesk. | DET | DAL 7 | GBR | GER | AUT | NED | ITA | EUR | POR | NC | 0 |
Ura > Muut sarjat

Fabi ajoi Formula 1:sten jälkeen Indycaria ja Formula 3000 -sarjaa muutaman kilpailun verran ennen kuin lopetti uransa.
Liike-elämä

Fabi siirtyi johtamaan isänsä kuoleman jälkeen sukunsa kaivosyritystä, jonka erityisalana on talkki ja siitä valmistettavat tuotteet.
Ensisheim

| Ensisheim |
| --- | --- |
 Palais de la Régence
 vaakuna
 Ensisheim
 Koordinaatit: 47°51′59″N, 7°21′11″E 
Valtio:  Ranska
Alue:  Alsace
Departementti:  Haut-Rhin
Arrondissementti:  Guebwiller
Pinta-ala:  
 – Kokonaispinta-ala:  36,59 km²
Korkeus:  231 m
Väkiluku (2009):  7 034
 – Väestötiheys:  192,24 as./km²
 
 Kunnan kotisivut 
Infobox OKVirheellinen NIMI-arvo: 
Ensisheim on kunta Koillis-Ranskassa Haut-Rhinin departementissa Alsacen alueella. Kunnassa on seudulle tyypillisiä potaskakaivoksia, ja sen jalostus on tuonut alueelle vaurautta. Kaupungin nähtävyys on 1500-luvulta peräisin oleva palatsi Palais de la Régence. Palatsi toimii nykyään museona. Museossa on nähtävillä vanhin Euroopassa pudonnut havainnoitu meteoriitti. Ensisheimin meteoriitti putosi kaupunkiin vuonna 1492.
Aiheesta muualla

Kuvia tai muita tiedostoja aiheesta Ensisheim Wikimedia Commonsissa
Emerance Maschmeyer

| Mitalit | Mitalit | Mitalit |  |
| --- | --- | --- | --- |
|  Emerance Maschmeyer vuonna 2014. |  Emerance Maschmeyer vuonna 2014. |  Emerance Maschmeyer vuonna 2014. |  |
Maa:   Kanada
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Peking 2022 |  |  |
| MM-Kilpailut  | MM-Kilpailut  | MM-Kilpailut  |  |
|  Kultaa | Kanada 2021 |  |  |
|  Kultaa | Tanska 2022 |  |  |
|  Hopeaa | Ruotsi 2015 |  |  |
|  Hopeaa | Kanada 2016 |  |  |
|  Hopeaa | Yhdysvallat 2017 |  |  |
|  Hopeaa | Kanada 2023 |  |  |
|  Pronssia | Suomi 2019 |  |  |
Emerance Maschmeyer (s. 5. lokakuuta 1994) on kanadalainen jääkiekkoilija, pelipaikaltaan maalivahti. Hän on Kanadan maajoukkueen pelaajana voittanut olympiakultaa Pekingissä 2022 sekä maailmanmestaruuden vuosina 2021 ja 2022. Hän saavutti MM-hopeaa vuosina 2015, 2016, 2017 ja 2023 sekä MM-pronssia vuonna 2019. Hänet valittiin vuoden 2016 MM-kilpailujen parhaaksi maalivahdiksi. Hän voitti kultaa alle 18-vuotiaiden MM-kilpailuissa 2012.
Maschmeyer edusti yliopistosarjoissa Harvardin yliopistoa vuosina 2012–2016. Hän edusti CWHL:ssä Calgary Infernoa kaudella 2017–2019 ja Montreal Canadiennesia kausilla 2017–2019. Hän edustaa kaudella 2023–2024 PWHL:ssä pelaavaa Ottawan joukkuetta.
Dudley "Red" Garrett Memorial Award

Dudley ”Red” Garrett Memorial Award ojennetaan vuosittain American Hockey Leaguen parhaalle tulokkaalle. Palkinnon saaja valitaan pelaajien ja median äänestyksellä. Palkinto on nimetty toisessa maailmansodassa kuolleen ja sitä ennen AHL:ssä pelanneen Dudley Garrettin mukaan.
Aiheesta muualla

Bourque voittaa Red Garrett Award -palkinnon*Virallinen AHL-kotisivu(Arkistoitu – Internet Archive)
Historialliset tilastot ja sijoitukset - Internet Hockey Database
Emilia Seppänen

Emilia Seppänen (s. 1994) on suomalainen malli, kauneuskilpailija ja Miss Suomi -kilpailun toinen perintöprinsessa vuodelta 2016. Seppänen edusti Suomea Miss International -kilpailussa vuonna 2016 yltäen viidentoista parhaimman joukkoon.
Seppänen osallistui Miss Suomi -kilpailuun jo vuonna 2014, mutta ei sijoittunut tällöin kärkeen.
Yksityiselämä

Emilia Seppänen on syntynyt Savonlinnassa, mutta muutti Helsinkiin Miss Suomi -kisan myötä. Nykyään Seppänen asuu Espanjassa.
Elvijs Biezais

| Elvijs Biezais> Henkilötiedot |
| --- | --- |
Syntynyt: 30. kesäkuuta 1991 (ikä 33) Riika, Latvian SNT, Neuvostoliitto
Kansalaisuus:   Latvia
Jääkiekkoilija
Pelipaikka:  keskushyökkääjä
Maila:  vasen
Pituus:  184 cm
Paino:  89 kg
Pelaajaura
Pääsarjaura:  2008–
Aik. seurat:  HS Riika/LSPA (Latvia) Dinamo-Juniors Riika (BXL) HK Riika (MHL) HK Juniors Riika (Latvia) Dinamo Riika (KHL) Jokipojat (Mestis) Arlan Kokshetau (Kazakstanin mestaruussarja) Neman Grodno (BXL) Polonia Bytom (PHL) Podhale Nowy Targ (PHL) Rapaces de Gap (Ligue Magnus) Dresdner Eislöwen (DEL2)
Elvijs Biezais (s. 30. kesäkuuta 1991 Riika, Latvian SNT, Neuvostoliitto) on latvialainen jääkiekkoilija.
Ura > Seuraura

Biezais pelasi ensimmäiset miesten pelinsä 16-vuotiaana SK Riiassa kaudella 2007–2008 Latvian toiseksi korkeimmalla sarjatasolla. Kaudella 2008–2009 hän pelasi Latvian pääsarjaa SK Riika/LSPA:n riveissä. Kauden 2009–2010 Biezais edusti pääosin Dinamo-Juniors Riikaa Valko-Venäjän Ekstraligassa. Hän pelasi myös kaksi ottelua maan toiseksi korkeimmalla sarjatasolla Vyšeišaja ligassa latvialaisessa Ozolniekissa.
Kaudeksi 2010–2011 Biezais siirtyi HK Riian joukkueeseen, Venäjän nuorten sarjaan, MHL:ään. Hän oli kaudella 2011–2012 joukkueen toiseksi paras pistemies Roberts Lipsbergsin kanssa tehoilla 13+15=28. Kaudella 2012–2013 Biezais debytoi Dinamo Riian KHL-joukkueessa, jossa hän teki kauden aikana 39 runkosarja- ja 13 Nadežda Cupin ottelussa yhden syöttöpisteen. Biezais voitti Dinamon mukana KHL:n pudotuspelien ulkopuolelle jääneiden joukkueiden välisen Nadežda Cupin.
Elokuussa 2013 Biezais lainattiin koko kauden 2013–2014 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Marraskuussa 2014 hän siirtyi Kazakstanin mestaruussarjassa pelaavan Arlan Kokshetaun paitaan oltuaan alkukauden 2014–2015 ilman sopimusta. Biezais eteni joukkueen kanssa aina finaaleihin, mutta mestaruuden vei kuitenkin Irtyš Pavlodar otteluvoitoin 4–1.
Ura > Maajoukkueura

Biezais pelasi alle 20-vuotiaiden I-divisioonan MM-kilpailuissa vuonna 2011, jolloin hän voitti A-lohkon kultaa ja oli nostamassa Latviaa seuraavaksi vuodeksi pääsarjaan. Biezais pelasi myös alle 18-vuotiaiden I-divisioonan MM-kilpailuissa vuonna 2009 voittaen B-lohkon kultaa. Hänet palkittiin turnauksessa Latvian parhaana pelaajana.
Latvian A-maajoukkueessa Biezais on pelannut 11 ottelua tehden yhden maalin.
ER2

ER2 on neuvostoliittolainen sähkömoottorijuna, joita on ollut käytössä monien neuvostotasavaltojen rautateillä, joiden raideleveys on 1 520 mm ja sähköistysjärjestelmä 3 kV DC. ER2-junia on valmistettu 850 yksikköä RVR:n tehtaalla Latvian Riiassa vuosina 1962-1984. Juna koostuu kahdesta moottoroimattomasta ohjausvaunusta, joiden välissä on moottoroituja vaunuja sekä moottoroimattomia vaunuja. Moottoroidun vaunun tunnistaa virroittimesta sen katolla. Moottoroimattomissa vaunuissa sijaitsee voimakasta ääntä pitävät kompressorit. Junan pituus on muutettavissa. Lyhimmillään junan pituus on neljä vaunua, mutta Moskovan alueen lähijunaliikenteessä käytetään jopa kahdentoista vaunun mittaisia junia. ER2-sähköjunia käytetään yhä esimerkiksi Venäjän, Ukrainan ja Latvian rautatieliikenteessä. Niitä käytettiin myös Viron rautatieliikenteessä, mutta ne korvattiin Flirt-junilla.
Latvian rautateiden ER2-sähköjuna
ERC

ERC tai Erc voi tarkoittaa seuraavia:
Rallin Euroopan-mestaruussarja
Erth, irlantilainen pyhimys
Rallicrossin Euroopan-mestaruussarja
Erzincanin lentokentän IATA-koodi
Panhard ERC, ranskalainen panssariauto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ERC”, voi hakea sivunnimihaulla, laajalla sivunnimihaulla tai tekstihaulla.
Dmytrivka

| Dmytrivka (Дмитрівка) |
| --- | --- |
 lippu:  vaakuna
 Tšernihivin alue Ukrainassa, alla kaupungin sijainti alueella
 Dmytrivka
 Koordinaatit: 50.9344°N, 32.9458°E 
Valtio:  Ukraina
Alue:  Tšernihivin alue
Piiri:  Nižynin piiri
Väkiluku (2021):  2 150
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Dmytrivka (ukr. Дмитрівка) on kaupunkityyppinen taajama Ukrainan Tšernihivin alueella Romenjoen rannalla. Dmytrivka on osa Nižynin piiriä. Vuoden 2021 alussa Dmytrivkan taajamassa arvioitiin asuvan 2 150 henkeä.
Kuvagalleria

Kauppa Dmytrivkassa